கேள்வி: சிவாஜி கண்ட இந்து இராஜ்யம் - அரங்கேற்றம் குறித்து விரிவாக சொல்லுங்கள்.
பதில்: 1945 திசம்பர் 15 அன்று சென்னை அரண்மனைக்காரத் தெருவில் செயிண்ட் மேரி மண்டபத்தில் பெரியார் தலைமையில் நடைபெற்ற சென்னை மாவட்ட சுயமரியாதை மாநாட்டில் இந்த நாடகம் அரங்கேறியது. ''நூறு கூட்டங்களில் பேசவேண்டிய விசயங்களை இந்த நாடகம் ஒரே நிகழ்வில் பேசியிருகிறது'' என்று ஈ. வெ. இராமசாமி அவர்களால் பாராட்டப்பட்டது. இந்த நாடகம் சென்னையில் பிரபலம் அடைந்துவந்தது. அப்போது இந்த நாடகத்தில் ஈ. வெ. கி. சம்பத் பேரரசர் சிவாஜியாகவும், அண்ணாதுரை காகப்பட்டராகவும் நடித்தார். ஈ.வே.கி சம்பத் படிப்பைக் கெடுத்துக் கொண்டு நாடகங்களில் நடிப்பதை ஈ.வே.ரா விரும்பவில்லை.[https://www.hindutamil.in/news/supplements/hindu-talkies/1376250-anna-drama-movement-explained.html#google_vignette அண்ணா நாடக இயக்கம்! | கண் விழித்த சினிமா 30, ஆர். சி. ஜெயந்தன், இந்து தமிழ் திசை, 12 செப்டம்பர் 2025 ] இந்நிலையில் திருச்சிராப்பள்ளியில் பெரியார் தலைமையில் நாடகம் நடத்துவதாக ஏற்பாடு ஆனது. அங்கு இந்த நாடகத்தில் சிவாஜியாக நடிக்க டி. வி. நாராயணசாமியிடம் ஒப்புக் கொண்டிருந்த ம. கோ. இராமச்சந்திரன் பின்னர் ஒத்திகைக்கு அழைத்தபோது நடிக்க மறுத்துவிட்டார். வி. சி கணேசனை சிவாஜி (பேரரசர்)யாக நடிக்க வைத்தார். வி. சி. கணேசனின் நடிப்பை பாராட்டிய ஈவேரா அவருக்கு சிவாஜி என்ற பட்டத்தை அளித்தார்.[https://www.dinamani.com/weekly-supplements/dinamani-kathir/2011/sep/25/%E0%AE%88%E0%AE%B5%E0%AF%86%E0%AE%95%E0%AE%BF-%E0%AE%9A%E0%AE%AE%E0%AF%8D%E0%AE%AA%E0%AE%A4%E0%AF%8D%E0%AE%A4%E0%AF%81%E0%AE%AE%E0%AF%8D-%E0%AE%A4%E0%AE%BF%E0%AE%B0%E0%AE%BE%E0%AE%B5%E0%AE%BF%E0%AE%9F-%E0%AE%87%E0%AE%AF%E0%AE%95%E0%AF%8D%E0%AE%95%E0%AE%AE%E0%AF%81%E0%AE%AE%E0%AF%8D-7-396337.html ஈ.வே.கி. சம்பத்தும் திராவிட இயக்கமும், அத்தியாயம் 7, தினமணி, 2011 செப்டம்பர் 25] நாடகத்தில் அண்ணா காகபட்டராகவும், டி. வி. நாராயணசாமி சந்திரமோகனாகவும் நடித்தார். நாடகத்தில் சிவாஜி (பேரரசர்) நடித்து பெரியாரின் பாராட்டுதலைப் பெற்ற கணேசன், அதன் பிறகு கணேசன் சிவாஜி கணேசன் என அழைக்கப்பட்டார். எஸ். எஸ். ராஜேந்திரன் நான் வந்த பாதை (எஸ். எஸ். ராஜேந்திரனின் தன்வரலாறு), அகநி வெளியீடு முதற் பதிப்பு செப்டம்பர் 2016 பக்கம் 63-65